Nuwe tegnologie, hartrime, beroerte, antistolmiddels en die storie van 'n jong pasiënt... - RSGplus
Nuwe tegnologie, hartrime, beroerte, antistolmiddels en die storie van 'n jong pasiënt…
Gepubliseer op 17/02/2021. 17/02/2021
Wat is die verband tussen jou hart en beroerte en waar pas antistolmiddels in? En nee, 'n disprin per dag gaan nié beroerte keer nie!
Luister na Gesondheid op RSG, aangebied deur Marí Hudson, want jy gaan die storie hoor van 'n 18 jarige seun, Christopher Groenewald van Bloubergrant, met atriale fibrillasie, en meer uitvind oor jou risiko vir beroerte en die moets en moenies van antistolmiddels. Dr Razeen Gopal, elektrofisioloog van die Cape Town AF Centre, verduidelik alles oor antistolmiddels en die voorkoming van beroerte.
Wie het 'n risiko vir 'n beroerte (die CHA2DS2 VASc telling)
As jy hartversaking het,
of jou bloeddruk hoër is as 140/90,
of jy ouer is 75 jaar,
of jy diabetes het,
of 'n vorige stolsel in jou bene, brein, hart of enige ander plek in jou liggaam,
as bloedvat siektes het soos 'n hartaanval
Ouderdom 65 tot 74 jaar
of as jy 'n vrou is,
het jy 'n verhoogde risiko vir 'n beroerte.
Jou risisko vir beroerte volgens die ChadsVasc telling
Christopher Groenewald, Maandag enkele minute voor hy in die teater ingestoot is. Hy het die eerste pasiënt in Afrika en die Midde-Ooste geword wat krio-ablasie met die jongste tegnologie ondergaan het. Dit is ongewoon dat 'n jong mens atriale fibrillasie ontwikkel, en sy toestand is jare lank deur dokters weggepraat tot hy uiteindelik na die Cape Town AF Centre in Panorama Mediclinic verwys is. Die prosedure was suksesvol en hy word eersdaags 'n eerstejaar ingenieurswese student aan UK.
Christopher en sy ma Jeanette net voor die prosedure.
Lees meer oor krio-ablasie
Tiener met atriale fibrillasie se lewe word vandag verander danksy behandeling met die jongste tegnologie
Vandag is 'n groot dag vir die 18-jarige Christopher Groenewald van Bloubergrant. Hy is met atriale fibrillasie (AF) gediagnoseer en word die eerste pasiënt in Afrika en die Midde Ooste wat met die jongste en mees gevorderde behandeling beskikbaar vir AF, behandel word.
Volgens Dr Razeen Gopal, bekende kardioloog en elektrofisioloog van die Cape Town AF Centre (CTAFC) te Mediclinic Panorama, is ablasie-terapie die doeltreffendste manier om atriale fibrillasie te behandel, veral as dié hartritme-defek vroeg gediagnoseer is en in die vroeë stadium en dus net soms vir kort rukkies teenwoordig is. AF word beskryf as 'n 'chaotiese hart ritme' en kan beroerte veroorsaak. Volgens die jongste studies word krio-ablasie (met 'n yskoue ballon in die hart) vir atriale fibrillasie konstant as veiliger as radiofrekwensie-ablasie beskou en die kans dat 'n gat in die hart gesteek kan word, is baie kleiner. Die nuutste tegnologie is nou nóg veiliger as voorheen" het Dr. Gopal verduidelik.
Christopher is gediagnoseer met 'simptomatiese langstaande persisterende atriale fibrillasie' en die episodes van hartkloppings, duiseligheid en futloosheid het sy lewensgehalte benadeel. Hy het 'n kandidaat vir Dr. Gopal se krio-ablasie program geword nadat 'n apparaat so klein soos 'n vuurhoutjie onder sy vel ingespuit is en wat sy hartritme voortdurend monitor, getoon het dat die arritmie nie deur ander, eenvoudiger ritmesteurnisse veroorsaak word nie, maar wel AF is.
Christopher het vanjaar matriek voltooi en sit sy studies vanjaar voort aan die Universiteit van Kaapstad as 'n eerstejaarstudent in ingenieurswese.
"Al wat ons span wil bereik, is om lewens te verander deur ons pasiënte in staat te stel om weer die leefstyl wat hulle voorheen geniet het, te geniet," het Dr Gopal gesê.
"Ek voel baie bevoorreg dat ons sentrum gekies is om die nuutste tegnologie bekend te stel. Dit bevestig weliswaar ons status as die een van die voorste sentrums in die streek (Midde Ooste en Afrika)," het Dr Gopal gesê.
Dr Gopal is inderdaad een van die mees ervare elektrofisioloë in die wêreld, met byna 1000 gevalle van krio-ablasie wat hy reeds uitgevoer het, met 'n suksessyfer wat met die heel beste sentrums in die wêreld vergelyk kan word.
Die jongste krio-ablasie tegnologie wat ingespan is, staan bekend as die POLARx toestel deur die Boston Scientific groep.
Met die jongste tegnologie – wat slegs 'n klein snit in die lies behels – kan 'n ervare elektrofisioloog die lewe van pasiënt met 'n prosedure wat gewoonlik minder as een uur duur, verander.
Die nuwe tegnologie word nou deel van die behandelings-opsies wat die sentrum aanbied om seker te maak die sentrum bied omvattende en pasiënt-gesentreerde behandelings aan wat die beste resultate lewer.
Notas oor Atriale Fibrillasie
Atriale Fibrillasie (of AF) is die algemeenste hartritme-defek en affekteer een uit agt mense ouer as sestig jaar. Dit affekteer ook al meer jonger mense. Die voorkoms verhoog met ouderdom.
AF is 'n onreëlmatige hartritme wat die boonste ontvangkamers (atria) van die hart aantas. Weens bykomende elektriese seine wat veral die linker atrium aantas, trek die atria onreëlmatig en chaoties saam, of té vining of té stadig. Dié bewerige of trillende sametrekkings pleks van normale gesinchroniseerde sametrekkings, lei tot warrelende vloei van bloed in die atria, wat tot stadiger bloedvloei aan die buiterande van die atria lei en dus tot stolsel-vorming, wat weer tot katastrofiese beroerte kan lei.
Waarom is dit belangrik om AF te behandel, en wel so vroeg as moontlik
Onbehandelde AF verhoog 'n pasiënt se risiko vir beroerte vyf- of tienvoudig, omdat 'n stolsel in die atria in die brein kan beland en vassit. Veral mense met 'n geskiedenis van beroerte, diabetes, hoë bloeddruk of diegene ouer as 65 jaar, het 'n verhoogde risiko vir beroerte.
Indien die onreëlmatige hartritme blywend voortduur (bekend as persisterende AF), kan di took tot hartversaking lei. Onbehandelinge AF kan ook later die hart se elektriese struktuur beskadig en hartritme-defekte vererger. AF se simptome sluit in: moegheid, kortasemheid, futloosheid, lusteloosheid, bors-ongemak, duideligheid en floutes en affekteer lewensgehalte.
Meer oor krio-ablasie
Krio-ablasie maak gebruik van baie lae temperature om die effek van die foutiewe elektriese selle wat die bykomende elektriese impulse sneller, te elimineer.
Twee kateters word by die lies ingeplaas en tot in die regter atrium gesteek, and dan deur die septum tot in die linker atrium. 'n Krio-ballon word dan by plek waat die vier long-slagare in die linker atrium uitmond, geplaas, opgeblaas en afgekoel. Dié proses veroorsaak 'n netjiese ononderbroke ring waar die hartweefsel strategies beskadig word sodat dit foutiewe elektriese seine nie oor die ring kan spring nie
Krio-ablasie het tot 'n revolusie in die behandeling van vroeë sAF gelei en word nou regoor die wêreld gebruik in die behandeling van beide paroksimale en persisterende AF. Die European Cardiac Society sê in hul konsensus-verklaring dat krio-ablasie as die eerste linie van behandeling van simptomatiese, intermitteterende (veral pasiënte wat die eerste keer simptome ervaar) sowel as persisterende (langstaande) atriael fibrillasie moet dien.
Hoë suksessyfer; minder komplikasies
Die tegnologie het die bykomende voordeel dat dit – anders as met radio-frekwensie ablasie – byna nooit bykomende ritme-steurnisse weens die litteken veroorsaak nie.
Volgens Dr Gopal is hierdie voordeel baie groot omdat hierdie post-ablasie hartritme-steurnisse weens litteken-vorming na hitte-ablasie, baie moeilik is vir 'n elektrofisioloog om te lokaliseer en te genees. Gelukkig het nuwe generasie anti-stolmiddels ook hul verskyning gemaak in die stryd om beroerte-risiko te verlaag.
Studies toon dat vroeë ablasie terapie tot beter langtermyn-resultate groter verbetering in lewensgehalte lei. Dr. Gopal beklemtoon dat hoe vroeër pasiënte verwys word, des te beter is die resultaat van die behandeling.
In die hande van 'n ervare en vaardige elektrofisioloog is die risiko vir komplikasies baie klein vir krio-ablasie en radio-frekwensie-ablasie.
Sowat 90% van pasiënte met paroksismale (intermitterende) AF kan binne 'n jaar ná die ablasie nie meer hul anti-aritmie medikasie staak (hul mag egter hul antistol-middels lewenslank benodig). Sowat 75% van pasiënte met persisterende atriale fibrillasie herstel van AF na twee tot drie stelle ablasiebehandeling, juis omdat die sentrum 'n stapsgewyse benadering volg en eerder te min weefsel inaktiveer as te veel op een slag.